|  |
| --- |
|  |
| **Gulbenes novada pašvaldības stipendiju piešķiršanas komisija** |
|  |
| Ābeļu iela 2, Gulbene, Gulbenes nov., LV-4401  Tālrunis 64497710, e-pasts: dome@gulbene.lv |

**Gulbenes novada pašvaldības stipendiju piešķiršanas komisijas sēdes protokols**

**2025.gada 20.augusts Nr.2**

**Sēde sasaukta:** 2025.gada 12.augustā plkst.12:00;

**Sēde atklāta:** 2025.gada 20.augustā plkst. 08:00;

**Sēdi vada:** Gulbenes novada pašvaldības stipendiju piešķiršanas komisijas (turpmāk – Komisija) priekšsēdētājs Valtis Krauklis;

**Sēdi protokolē:** Komisijas sekretāre Lauma Silauniece;

**Sēdē piedalās:** Komisijas locekļi: Valtis Krauklis, Ineta Maltavniece, Dace Kablukova, Aiga Vagule.

**Sēdē nepiedalās:** Komisijas locekļi: Sandra Dikmane, Normunds Audzišs, Inese Lesiņa.

**Darba kārtība:**

1. Komisijas priekšsēdētāja ievēlēšana.
2. Komisijas priekšsēdētāja vietnieka ievēlēšana.
3. Gulbenes novada pašvaldības stipendiju konkursa rezultāti.
4. Informatīvs jautājums: ar iepriekšējo gadu stipendiātiem noslēgtajos līgumos par stipendiju piešķiršanu paredzēto saistību izpildes kontrole.

**1.Komisijas priekšsēdētāja ievēlēšana**

ZIŅO: Lauma Silauniece.

DEBATĒS PIEDALĀS: Valtis Krauklis, Ineta Maltavniece, Dace Kablukova, Aiga Vagule.

Komisijas sekretāre L.Silauniece ziņo, ka, pamatojoties uz Gulbenes novada pašvaldības stipendiju piešķiršanas komisijas nolikuma (turpmāk – Nolikums) 7.punktu, kas nosaka, ka Komisijas priekšsēdētāju un Komisijas priekšsēdētāja vietnieku Komisijas locekļi ievēl no sava vidus ar vienkāršu balsu vairākumu, nepieciešams izvirzīt kandidatūras Komisijas priekšsēdētāja amatam.

Komisijas sekretāre L.Silauniece uzaicina Komisijas locekļus izvirzīt kandidātus Komisijas priekšsēdētāja amatam.

Komisijas locekle D.Kablukova Komisijas priekšsēdētāja amatam izvirza Komisijas locekli V.Kraukli, jo V.Krauklis kā Gulbenes novada pašvaldības domes deputāts regulāri sadarbojas ar citiem Gulbenes novada pašvaldības domes deputātiem, kā rezultātā informācijas apmaiņa un Komisijas darbs varētu noritēt ātrāk un efektīvāk.

Komisija loceklis V.Krauklis norāda, ka šobrīd jau vada Gulbenes novada pašvaldības domes Sociālo un veselības jautājumu komiteju, kā arī ir vairāku citu Gulbenes novada pašvaldības domes izveidoto komisiju priekšsēdētājs, līdz ar to, ņemot vērā noslodzi, V.Krauklis iesaka Komisijas priekšsēdētāja amatam izvirzīt citu kandidātu.

Komisijas loceklis V.Krauklis vēlas noskaidrot, cik regulāri notiek Komisijas sēdes. Komisijas sekretāre L.Silauniece paskaidro, ka obligāti Komisijas sēdes sasaucamas pēc Gulbenes novada pašvaldības stipendiju konkursa (turpmāk – konkurss) noslēgšanās, kā arī pirms Gulbenes novada pašvaldības budžeta apstiprināšanas (kārtējā gada janvārī vai februārī), lai uz Gulbenes novada pašvaldības domes sēdi virzītu apstiprināšanai stipendiju piešķiršanai atbalstāmās studiju nozares un iespējamo pirmreizēji atbalstāmo stipendiātu skaitu attiecīgajā gadā. Pārējā laikā Komisijas sēdes tiek sasauktas pēc nepieciešamības.

Komisijas loceklis V.Krauklis piekrīt izteiktajam piedāvājumam. Komisijas sekretāre L.Silauniece aicina Komisijas locekļus balstot.

Ņemot vērā minēto un pamatojoties uz Gulbenes novada pašvaldības stipendiju piešķiršanas komisijas nolikuma 7.punktu, Komisija atklāti balsojot: ar 3 balsīm “Par” (Ineta Maltavniece, Dace Kablukova, Aiga Vagule), “Pret” – nav, “Atturas” – 1 (Valtis Krauklis), “Nepiedalās” – nav, NOLEMJ:

IEVĒLĒT Valti Kraukli par Komisijas priekšsēdētāju.

**2.Komisijas priekšsēdētāja vietnieka ievēlēšana**

ZIŅO: Valtis Krauklis.

DEBATĒS PIEDALĀS: Valtis Krauklis, Ineta Maltavniece, Dace Kablukova, Aiga Vagule.

Komisijas priekšsēdētājs V.Krauklis ziņo, ka, pamatojoties uz Gulbenes novada pašvaldības stipendiju piešķiršanas komisijas nolikuma (turpmāk – Nolikums) 7.punktu, kas nosaka, ka Komisijas priekšsēdētāju un Komisijas priekšsēdētāja vietnieku Komisijas locekļi ievēl no sava vidus ar vienkāršu balsu vairākumu, nepieciešams izvirzīt kandidatūras Komisijas priekšsēdētāja vietnieka amatam.

Komisijas priekšsēdētājs V.Krauklis uzaicina Komisijas locekļus izvirzīt kandidātus Komisijas priekšsēdētāja vietnieka amatam.

Komisijas priekšsēdētājs V.Krauklis Komisijas priekšsēdētāja vietnieka amatam izvirza Komisijas locekli D.Kablukovu, pārējie Komisijas locekļi piekrīt.

Komisija locekle D.Kablukova norāda, ka šobrīd jau darbojās septiņās Gulbenes novada pašvaldības domes komisijās, taču piekrīt izteiktajam piedāvājumam. Komisijas priekšsēdētājs V.Krauklis aicina Komisijas locekļus balstot.

Ņemot vērā minēto un pamatojoties uz Gulbenes novada pašvaldības stipendiju piešķiršanas komisijas nolikuma 7.punktu, Komisija atklāti balsojot: ar 3 balsīm “Par” (Valtis Krauklis, Ineta Maltavniece, Aiga Vagule), “Pret” – nav, “Atturas” – 1 (Dace Kablukova), “Nepiedalās” – nav, NOLEMJ:

IEVĒLĒT Daci Kablukovu par Komisijas priekšsēdētāja vietnieku.

**3.Gulbenes novada pašvaldības stipendiju konkursa rezultāti**

ZIŅO: Lauma Silauniece.

DEBATĒS PIEDALĀS: Valtis Krauklis, Ineta Maltavniece, Dace Kablukova, Aiga Vagule.

Komisijas sekretāre L.Silauniece ziņo, ka, pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 13.1.apakšpunktu, kas nosaka, ka Komisija nodrošina un uzrauga ar Gulbenes novada pašvaldības stipendiju piešķiršanu saistītos jautājumus, kā arī konkursa organizēšanu un izsludināšanu, kā arī 14.punktu, kas nosaka, ka Gulbenes novada pašvaldība konkursu izsludina no kārtējā gada 1.jūnija, paredzot pretendentu pieteikumu iesniegšanai divu mēnešu termiņu, tika izsludināts konkurss no 2025.gada 1.jūnija līdz 2025.gada 31.jūlijam. Minētajā termiņā konkursa pretendentu pieteikumi netika saņemti, līdz ar to konkurss noslēdzies bez rezultātiem.

Komisijas sekretāre L.Silauniece ziņo, ka pēc konkursa pieteikumu iesniegšanas termiņa beigām, 2025.gada 7.augustā, Gulbenes novada pašvaldībā saņemts un dokumentu vadības sistēmā ar reģistrācijas numuru Nr.GND/2.4.1/25/2 reģistrēts […] (turpmāk – iesniedzējs) pieteikums konkursam. Papildus L.Silauniece norāda, ka jau 2025.gada 5.augustā tika saņemts zvans no iesniedzēja, kuram tika paskaidrots, ka pieteikšanās termiņš konkursam ir beidzies, līdz ar to konkurss ir noslēdzies, kā arī norādīts, ka arī gadījumā, ja pieteikšanās termiņš nebūtu nokavēts, lai iesniedzējs pretendētu uz Gulbenes novada pašvaldības stipendiju, iesniedzējam ir jābūt, sākot no 2.kursa, pilna laika 1.līmeņa augstākās izglītības profesionālo studiju programmas studentam kādā no atbalstāmajām studiju nozarēm vai pilna laika 2.līmeņa augstākās izglītības profesionālo vai akadēmisko studiju programmas studentam kādā no atbalstāmajām studiju nozarēm, izņemot pilna laika maģistra studiju programmas studentu, kam ir tiesības pretendēt uz stipendijas piešķiršanu, sākot no 1.kursa.

Gan telefonsarunas laikā, gan pieteikumam pievienotajā motivācijas vēstulē iesniedzējs norādījis, ka ir maģistra studiju programmas students, taču, pamatojoties uz iesniegtajiem dokumentiem, ir secināms, ka šāda informācija nevarētu būt korekta, jo iesniedzējs tikai pirms gada ir absolvējis Gulbenes novada vidusskolu, apgūstot vispārējās vidējās izglītības programmu. Komisijas sekretāre L.Silauniece papildus sazinājās ar Latvijas Universitātes studentu servisu, kas apstiprināja, ka attiecīgā studiju programma – zobārstniecība, ir otrā cikla profesionālās augstākās izglītības studiju programma, kas pielīdzināma bakalaura studiju programmai.

Ņemot vērā minēto komisijas sekretāre L.Silauniece rosina iesniedzēja pieteikumu atstāt bez izskatīšanas.

Komisijas priekšsēdētājs V.Krauklis vēlas noskaidrot, vai zobārstniecība vispār atbilst studiju nozarēm, ko plānojām atbalstīt šī gada konkursā. Komisijas locekļi norāda, ka zobārstniecība ir uzskatāma par medicīnas nozari, līdz ar to šāda studiju programma varētu būt atbalstāma, taču, pat ja pieteikšanās termiņš konkursam nebūtu nokavēts un Komisija izskatītu pieteikumu, iesniedzējs neatbilstu stipendijas piešķiršanas kritērijiem, jo šobrīd iesniedzējs nav nepieciešamajā studiju posmā, lai būtu tiesīgs saņemt stipendiju.

Komisijas locekļi diskutē, ka Komisijai ir arī jāņem vērā, ka Gulbenes novada pašvaldība pēc iesniedzēja studiju absolvēšanas nemaz nevarētu iesniedzēju nodrošināt ar darba vietu Gulbenes novada pašvaldības iestādē, jo nevienā no Gulbenes novada pašvaldības iestādēm nav un netiek plānots izveidot šādu amata vietu – zobārsts. Ņemot vērā minēto, Komisija jebkurā gadījumā nevarētu lemt par stipendijas piešķiršanu, jo jau sākotnēji ir zināms, ka pusēm nebūtu iespējams izpildīt ar līgumu par stipendijas piešķiršanu uzņemtās saistības.

Ņemot vērā minēto un pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 14.punktu, Komisija atklāti balsojot: ar 4 balsīm “Par” (Valtis Krauklis, Ineta Maltavniece, Dace Kablukova, Aiga Vagule), “Pret” – nav, “Atturas” – nav, “Nepiedalās” – nav, NOLEMJ:

1. ATSTĀT […] konkursa pieteikumu bez izskatīšanas.
2. Nosūtīt protokola izrakstu […].

**4.** **Informatīvs jautājums: ar iepriekšējo gadu stipendiātiem noslēgtajos līgumos par stipendiju piešķiršanu paredzēto saistību izpildes kontrole.**

ZIŅO: Lauma Silauniece;

DEBATĒS PIEDALĀS: Valtis Krauklis, Ineta Maltavniece, Dace Kablukova, Aiga Vagule.

Komisijas sekretāre L.Silauniece informē Komisijas locekļus, ka visi iepriekšējo gadu stipendiāti pilda noslēgtajos līgumos par stipendiju piešķiršanu paredzētās saistības, proti:

1. trīs stipendiātes pilda noslēgtās vienošanās par stipendijas atmaksu;
2. četri stipendiāti 2024.gadā absolvējuši studijas un periodā no 2024.gada augusta līdz 2024.gada novembrim uzsākušas darba tiesiskās attiecības kādā no Gulbenes novada pašvaldības iestādēm, kur tiek nodarbināti arī šobrīd;
3. viens stipendiāts turpina studijas, līdz ar to Gulbenes novada pašvaldībā tika iesniegti izglītības iestādes dokumenti, kas apliecina stipendiāta sekmes, un apliecinājums par atlikušo studiju laiku un studiju turpināšanu, minētie dokumenti atbilst prasībām, lai turpinātu saņemt Gulbenes novada pašvaldības stipendiju.

Sēde slēgta 2025.gada 20.augustā plkst. 08:40.

Komisijas priekšsēdētājs V.Krauklis

Komisijas sekretāre L.Silauniece

Protokols parakstīts 2025.gada \_\_.\_\_\_\_\_\_\_\_\_\_\_\_\_\_